Държавен вестник, бр. 6, 2018 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  6
трета страна за каквито и да е загуби, разхо-
ди, щети или пасиви, които Клиентът дължи 
в резултат на Консултантските услуги, освен 
тези, произтичащи от груба небрежност или 
умишлено неправомерно поведение на Банката 
или на Служителите на Банката. Независимо от 
всичко записано в настоящото Споразумение, 
отговорността на Банката, ако има такава, 
към Клиента по настоящото Споразумение не 
обхваща каквито и да е косвени, наказателни 
или последващи щети, загуба на печалба или 
загуба на възможност, нито може да надвишава 
размера на професионалните такси, получени 
от Банката по настоящото Споразумение.
(в) Страните признават и приемат, че целта 
на настоящото Споразумение не е да създава 
партньорство, съвместно предприятие или 
подобно предприятие, при което Страните 
биха могли да бъдат съвместно отговорни пред 
трети страни или за каквито и да е други цели. 
Никаква част от настоящото Споразумение 
не представлява ангажимент от страна на 
Банката да предоставя финансиране на Кли-
ента по отношение на дейностите, които ще 
се извършват във връзка с Консултантските 
услуги или по друг начин. 
9. Приложимо право. По отношение на на-
стоящото Споразумение се прилагат законите 
на Англия и то се тълкува в съответствие с тях. 
10. Уреждане на спорове. 
(a) Страните по Споразумението ще се 
стремят добросъвестно да разрешават всички 
различия и спорове по или във връзка с на-
стоящото Споразумение по взаимно съгласие. 
Всеки спор, възникнал от или във връзка с 
настоящото Споразумение, който не е уре-
ден чрез споразумение между страните, ще 
бъде окончателно разрешаван от арбитраж 
в съответствие с Арбитражните правила на 
UNCITRAL в сила към датата на настоящото 
Споразумение. В случай на конфликт между 
Арбитражните правила на UNCITRAL и усло-
вията на настоящото Споразумение условията 
на настоящото Споразумение имат предимство. 
Арбитражният трибунал се състои от  
3 (трима) арбитри, като всяка страна назна-
чава един арбитър. Двамата назначени от 
Страните арбитри избират третия арбитър, 
който ще има ролята на председателстващ 
арбитър на арбитражния трибунал. Мястото 
на провеждане на арбитража ще бъде в Лон-
дон, а езикът, който ще бъде използван при 
арбитражното производство, е английски. 
(б) Нито Клиентът, нито Банката имат 
право в производство по точка (а) от насто-
ящия раздел за предявяване на претенция 
по отношение на това, че която и да е от 
разпоредбите на настоящите Общи условия 
или на Споразумението за предоставяне на 
консултантски услуги е невалидна или непри-
ложима поради каквато и да е разпоредба на 
учредителния договор на Банката. 
11. Привилегии и имунитети. Данъчен иму-
нитет. Клиентът признава и ще предприеме 
всички разумни стъпки да прилага статута, 
привилегиите и имунитетите на Банката и на 
нейните Служители, посочени в учредителния 
договор на Банката и другите приложими норми 
на правото. Страните приемат и се съглася-
ват, че нито никоя разпоредба на настоящото 
Споразумение, нито подлагането на арбитраж 
от страна на Банката по никакъв начин не 
представляват и не предполагат освобождаване, 
отказ, прекратяване или промяна от страна на 
Банката на която и да е привилегия, имунитет 
или освобождаване на Банката, постановени в 
учредителния договор на Банката и в другите 
приложими норми на правото. Това включва, 
наред с другото, имунитета на Банката, нейните 
активи, приходи и нейните операции и сделки 
по отношение на всички данъци и мита. 
12. Изменения. Всяко изменение или отказ, 
или каквото и да е съгласие, дадено по която и 
да е разпоредба на настоящото Споразумение, 
следва да бъдат в писмена форма и, в случай 
на изменение, да бъде подписано от Страните. 
Измененията влизат в сила от деня и годината, 
в които Банката е получила правно стано-
вище от упълномощено длъжностно лице на 
Клиента, че са изпълнени всички национални 
законови изисквания и процедури за влизане 
в сила на Изменението на Споразумението. 
13. Запазване на права. Никакъв подход, 
както и никакво неизпълнение или забавяне 
от страна на която и да е от Страните при 
упражняване на правомощия, средства за 
защита, право на преценка, авторитет или 
друго право по силата на настоящото Спо-
разумение не трябва да нарушава или да 
се тълкува като отказ или като мълчаливо 
съгласие по отношение на това или което и 
да е друго правомощие, средство за защита, 
право на преценка, авторитет или друго право 
по силата на настоящото Споразумение, или 
по някакъв начин да възпрепятства неговото 
допълнително или бъдещо упражняване. 
14. Правоприемници. Забрана за прехвър-
ляне без съгласие. Настоящото Споразумение 
обвързва и е в полза на съответните право­
приемници на Страните, при условие че никой 
от тях няма право да възлага настоящото 
Споразумение изцяло или частично без пред-
варителното съгласие на другата страна. 
15. Цялостно споразумение и екземпляри.
(a) Настоящото Споразумение, заедно с 
Графика и Анекса, представлява цялото Спо-
разумение между Страните по него и отменя 
всички предишни споразумения, договоренос-
ти и уговорки както устни, така и писмени, 
между Страните по отношение на предмета 
на Споразумението. 
(б) Настоящото Споразумение може да бъде 
подписано в няколко екземпляра, всеки от 
които е оригинал, но всички те представляват 
едно и също споразумение.